Verhneviljuiski uluss
Verhneviljuiski uluss ehk Üöhee Bülüü uluss on 2. järgu haldusüksus (rajoon) Venemaa Sahha Vabariigis. Asub Viljui keskjooksul. Ulussi halduskeskus on Verhneviljuisk. Suuremad asulad on veel Nam ja Horo. 1989. aasta rahvaloenduse andmeil oli ulussi elanike arv 20 756. 2002. aasta rahvaloenduse andmeil oli ulussi elanike arv 21 383, neist 98% jakuudid ja 1% venelased. 2010. aasta rahvaloenduse andmeil oli ulussi elanike arv 21 660. Uluss jaguneb 21 kohalikuks omavalitsuseks (nasleg).